NEUVOSTON ENSIMMÄISESSÄ KÄSITTELYSSÄ VAHVISTAMA KANTA (EU) N:o 1/2013

Euroopan parlamentin ja neuvoston asetuksen hyväksymiseksi neuvoston asetuksen (EY) N:o 1528/2007 liitteen I muuttamisesta siltä osin kuin on kyse tiettyjen valtioiden poistamisesta neuvottelut päätökseen saaneiden alueiden ja valtioiden luettelosta

Hyväksytty neuvostossa 11 päivänä joulukuuta 2012

2013/C 39 E/01

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan unionin toiminnasta tehdyn sopimuksen ja erityisesti sen 207 artiklan 2 kohdan,

ottavat huomioon Euroopan komission ehdotuksen,

sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,

noudattavat tavallista lainsäätämisjärjestystä (1),

sekä katsovat seuraavaa:

Jotta nämä maat voidaan nopeasti sisällyttää uudelleen asetuksen (EY) N:o 1528/2007 liitteeseen I heti, kun ne ovat toteuttaneet tarvittavat toimenpiteet sopimustensa ratifioimiseksi, näiden sopimusten voimaantuloon asti, komissiolle olisi siirrettävä valta antaa delegoituja säädöksiä Euroopan unionin toiminnasta tehdyn sopimuksen 290 artiklan mukaisesti tämän asetuksen nojalla asetuksen (EY) N:o 1528/2007 liitteestä I poistettujen maiden sisällyttämiseksi siihen uudelleen. On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla. Komission olisi delegoituja säädöksiä valmistellessaan ja laatiessaan varmistettava, että asianomaiset asiakirjat toimitetaan Euroopan parlamentille ja neuvostolle yhtäaikaisesti, hyvissä ajoin ja asianmukaisesti,

OVAT HYVÄKSYNEET TÄMÄN ASETUKSEN:

1 artikla

Muutetaan asetus (EY) N:o 1528/2007 seuraavasti:

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä tammikuuta 2014.

(1) Euroopan parlamentin kanta, vahvistettu 13. syyskuuta 2012 (ei vielä julkaistu virallisessa lehdessä), ja neuvoston ensimmäisen käsittelyn kanta, vahvistettu 11. joulukuuta 2012. Euroopan parlamentin kanta, vahvistettu …

(2) EUVL L 348, 31.12.2007, s. 1.

(3) EUVL L …

(4) Tämän asetuksen voimaantulopäivä.”

NEUVOSTON PERUSTELUT

I JOHDANTO

Komissio toimitti 30. syyskuuta 2011 neuvostolle ja Euroopan parlamentille ehdotuksensa Euroopan parlamentin ja neuvoston asetukseksi neuvoston asetuksen (EY) N:o 1528/2007 liitteen I muuttamisesta siltä osin kuin on kyse tiettyjen valtioiden poistamisesta neuvottelut päätökseen saaneiden alueiden ja valtioiden luettelosta (1).

Euroopan parlamentti vahvisti ensimmäisen käsittelyn kantansa ja hyväksyi siihen liittyvän lainsäädäntöpäätöslauselman 13. syyskuuta 2012 pidetyssä täysistunnossa (2).

Neuvosto pääsi 22. lokakuuta 2012 poliittiseen yhteisymmärrykseen ehdotuksesta (3).

II TAVOITE

Talouskumppanuussopimukset on suunniteltu alueellisen yhdentymisen ja talouskehityksen välineiksi AKT-maissa. Ne perustuvat markkinoiden epäsymmetriseen avaamiseen ja mittavien rahoitusvarojen myöntämiseen AKT-valtioissa toteutettavien talouspoliittisten uudistusten tukemiseksi. Talouskumppanuussopimuksilla korvattiin aiemmat, AKT-maille myönnettävään yksipuoliseen etuuskohteluun perustuneet markkinoillepääsyjärjestelyt sen jälkeen, kun WTO:n vapautuksen voimassaolo oli päättynyt 31. joulukuuta 2007.

Vuoden 2007 loppuun mennessä saatiin parafoitua joukko talouskumppanuussopimuksia, ja 20. joulukuuta 2007 neuvosto antoi asetuksen N:o 1528/2007, jossa määritellään EU:n tuontijärjestelyt niitä Afrikan, Karibian ja Tyynenmeren valtioita varten, jotka ovat neuvotelleet talouskumppanuussopimuksista mutta eivät vielä allekirjoittaneet ja ratifioineet niitä. Asetuksen tarkoituksena oli välttää kaupan häiriöt Afrikan, Karibian ja Tyynenmeren valtioiden valmistautuessa sopimusten ratifiointiin. Vuoteen 2011 mennessä kahdeksantoista maata ei kuitenkaan ollut joko allekirjoittanut sopimusta tai ei vielä soveltanut sitä. Tämän johdosta komissio toimitti neuvottelujen käynnistämiseksi uudelleen 30. syyskuuta 2011 ehdotuksen Euroopan parlamentin ja neuvoston asetukseksi neuvoston asetuksen (EY) N:o 1528/2007 liitteen I muuttamisesta siltä osin kuin on kyse tiettyjen valtioiden poistamisesta neuvottelut päätökseen saaneiden alueiden ja valtioiden luettelosta. Näille valtioille myönnettyjä kauppaetuuksia ei neuvoston asetuksen (EY) N:o 1528/2007 2 artiklan 3 kohdan mukaisesti tulisi enää pitää voimassa. Asetusehdotuksen tarkoituksena on asetuksessa (EY) N:o 1528/2007 tarkoitetun etuuskohtelua nauttivien maiden luettelon muuttaminen siten, että luettelosta poistetaan ne maat, jotka eivät vielä ole toteuttaneet tarvittavia toimia EU:n kanssa tehtävien talouskumppanuussopimusten ratifioimiseksi.

III NEUVOSTON ENSIMMÄISEN KÄSITTELYN KANNAN ERITTELY

Yleistä

Neuvosto kannattaa komission ehdotusta, jossa on tekninen mukautus, joka koskee Zimbabwen sisällyttämistä neuvoston asetuksen (EY) N:o 1528/2007 liitteeseen I. Kun komissio toimitti ehdotuksensa, kahdeksantoista maata, mukaan lukien Zimbabwen tasavalta, ei ollut toteuttanut tarvittavia toimia talouskumppanuussopimusten ratifioimiseksi. Keväällä 2012 Zimbabwe kuitenkin ilmoitti tallettaneensa väliaikaisen talouskumppanuussopimuksen ratifioimiskirjan.

Euroopan parlamentin tarkistukset

Euroopan parlamentti hyväksyi 13. syyskuuta 2012 ensimmäisen käsittelyn kantansa ja lisäsi tarkistuksen, joka koskee asetuksen voimaantulopäivän siirtämistä 1. päivästä tammikuuta 20141. päivään tammikuuta 2016. Neuvosto yhtyy komission näkemykseen siitä, että alun perin ehdotettu aikataulu antaa niille maille, joihin tarkistus mahdollisesti vaikuttaa, aikaa talouskumppanuussopimuksen täytäntöönpanoon ja siten mahdollisuuden jatkaa vientiä EU:hun. Näin ollen neuvosto ei voinut hyväksyä tarkistusta 4.

Komissiolle annettavien valtuuksien osalta Euroopan parlamentti on korostanut tarvetta olla asianmukaisesti mukana delegoitujen säädösten valmistelussa ja täytäntöönpanossa rajoittamalla täytäntöönpanovallan siirtäminen komissiolle viiteen vuoteen ja kehottamalla komissiota laatimaan kertomus täytäntöönpanovallan siirrosta viimeistään yhdeksän kuukautta ennen viisivuotiskauden päättymistä. Euroopan parlamentti ehdottaa, että säädösvallan siirtoa jatketaan ilman eri toimenpiteitä samanpituisiksi kausiksi, ellei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin kauden päättymistä. Euroopan parlamentti ehdottaa myös, että Euroopan parlamentilla ja neuvostolla olisi neljä kuukautta (kahden sijaan) aikaa vastustaa delegoitua säädöstä. Neuvosto yhtyy komission lähestymistapaan, joka koskee komissiolle siirrettyjä valtuuksia, ja näin ollen neuvosto ei voinut hyväksyä tarkistuksia 1–3.

IV PÄÄTELMÄT

Neuvosto on tyytyväinen komission ehdotukseen ja kannattaa sitä, koska se pitää sitä hyödyllisenä ja sopivana. Neuvosto voi hyväksyä ehdotuksen, kun siihen tehdään tekninen mukautus Zimbabwen sisällyttämiseksi neuvoston asetuksen (EY) N:o 1528/2007 liitteeseen. Neuvosto pitää ensimmäisen käsittelyn kantaansa tasapainoisena kokonaisuutena. Se toivoo, että Euroopan parlamentin kanssa käydään toisessa käsittelyssä rakentavia keskusteluja, jotta asetus voitaisiin antaa lähiaikoina.

(1) Asiak. 15025/11 ACP 188 WTO 338 UD 244 CODEC 1583.

(2) P7_TA-PROV(2012)0342.

(3) Asiak. 14646/12 ACP 195 WTO 322 UD 242 CODEC 2310.